ऑटो चालकों ने की हड़ताल, आज निकालेंगे रैली
चंडीगढ़ | अपनीमांगों को लेकर सोमवार को शहर में ऑटो चालकों ने हड़ताल कर दी। सुबह से ही ऑटो चालकों ने अपने ऑटो सड़कों के किनारों पर खड़े कर दिए और स्टेट ट्रांसपोर्ट अथॉरिटी के ऑफिस का घेराव करने के लिए जमा हो गए। सेक्टर-21/22 डिवाइडिंग रोड पर सैकड़ों की संख्या में ऑटो चालक इकट्ठा हुए और एसटीए ऑफिस सेक्टर-18 का घेराव करने निकल पड़े। हालांकि उन्हें पुलिस ने सेक्टर-17 बस स्टैंड चौक पर ही रोक दिया। ऑटो चालकों की ओर से सोमवार को प्रशासन के खिलाफ सेक्टर-25 में रैली भी की जाएगी। दरअसल, ऑटो चालकों का कहना है कि प्रशासन उनके साथ भेदभाव कर रहा है। ऑटो मालिकों का आरोप है कि डीजल वाहनों को लेकर प्रशासन दोहरी नीति अपना रहा है। उनका कहना है कि चंडीगढ़ में प्रदूषण के नाम पर डीजल ऑटो रिक्शा बैन कर दिए गए हैं, लेकिन हरियाणा और पंजाब में रजिस्टर्ड ओला और उबर टैक्सी सेवाओं को इजाजत दी जा रही हैं। जबकि उनकी गाड़ियां भी डीजल पर चल रही हैं।
hin_Deva hin_Deva